google/wiki40b huggingface dataset:
James Belushi

Barndom

Belushi ble født i Chicago i Illinois, sønn av Agnes (født Samaras), som var av albansk herkomst og jobbet som en geitebonde, og Adam Belushi, en albansk immigrant og restauranteier som forlot sitt opprinnelige landsby, Qytezë, i 1934 som sekstenåring. Etter eksamen fra Wheaton Central High School, gikk Belushi på College of Dupage og ble uteksaminert fra Southern Illinois University med en grad i tale og teater.
Mesterligaen i fotball for kvinner 2010/11

Mesterligaen i fotball for kvinner 2010/2011 (engelsk: UEFA Women's Champions League 2010/2011) var 10. gang UEFA holdt Mesterligaen i fotball for kvinner.
Franske Olympique lyonnais (Lyon) slo tyske Turbine Potsdam med 2–0 i finalen på Craven Cottage i London den 26. mai 2011.
Fra Norge deltok Røa Idrettslag som vant Toppserien 2009. De vant i 32-delsfinalen mot hviterussiske FC Zvezda-BGU Minsk med 2–1, men tapte neste runde mot russiske Zvezda 2005 Perm med 1–5.

Kvalifiseringsomgang

De lagene som enten kom på andreplass i sin serie eller som kommer fra for svake nasjoner, måtte gjennom en kvalifiseringsomgang der fire lag møttes på en av lagenes hjemmebaner. Ni lag gikk videre til utslagsspillet; de sju gruppevinnerne pluss de to beste andreplasserte lagene, rangert etter resultatene i kampene mot de tre beste lagene i sin gruppe, gikk videre.
Alle serietoerne var seedet på høyeste nivå, unntatt islandske Breiðablik, som likevel gikk videre som beste toer takket være uavgjort mot Juvisy. Apollon Limassol og Krka ble de to første serievinnerne som kom seg gjennom kvalifiseringen etter systemet som ble innført året før. Limassol slo ut tidligere europacupvinner og nummer 1 på klubbrangeringen Umeå med 4–1, mens Krka gikk videre som nest beste toer selv med tap 1–4 for gruppevinner Bardolino.
Norges ambassade i Sofia

Norges ambassadia i Sofia huset inntil 2016 den norske ambassadøren til Bulgaria.
Diplomatiske forbindelser mellom Norge og Bulgaria ble etablert etter unionsoppløsningen i 1905. Før den tid var det de svensk-norske representasjoner til Bulgaria som gjaldt. Det startet i 1906 med et norsk generalkonsulat i byen Varna på kysten av Svartehavet, der man fremdeles i 2013 har norsk konsulat. En legasjon i Sofia synes å ha blitt etablert i 1932. Det ble stille under den andre verdenskrig, men på 1960-tallet synes de diplomatiske relasjoner å ha tatt seg opp igjen. 
Etter flere tiår med sideakkrediterte ambassadører fra Beograd og București opprettet Norge ambassade i Sofia i 2001, kanskje fordi Bulgaria nærmet seg NATO og EU. Ambassaden ligger i Sofia og har i 2013 adresse 26-30 Bacho Kiro Str., bl. 2, 1000 Sofia. I 2006 vant PML Arkitektur + N1 Arkitekter en arkitekt-konkurranse for ny ambassade.
Som ledd i innsparingstiltak ble ambassaden nedlagt i 2016, en skjebne den deler med de norske ambassadene i Astana, Lusaka, Harare og Guatemala by.
På tokt med Terna

Handling

Noen speidergutter får tak i en seilbåt som de reiser ut med nedover langs kysten. De kommer på sporet av noen smuglere, som de fanger etter atskillige dramatiske episoder.
Karnal (distrikt)

Demografi

Ved folketellingen i 2011 var det 1 506 323 innbyggere i distriktet, mot 1 274 183 i 2001. Den urbane befolkningen utgjør 30,27 % av befolkningen.
Barn i alderen 0 til 6 år utgjorde 12,90 % i 2011 mot 18,08 % i 2001. Antallet jenter i den alderen per tusen gutter er 820 i 2011 mot 808 i 2001.
Austevoll videregående skole

Fagskole

Skolen har status som maritimt akademi, med NOKUT-godkjente utdanninger på fagskolenivå som kvalifiserer til dekksoffiser (både operativt nivå og ledernivå) og fagtekniker i akvakultur.

Kursvirksomhet

Skolen holder kurs som leder til båtførerbeviser, og er godkjent som testsenter for disse.
Japonica

Utseende

Forholdsvis store (vingespenn ca. 45 millimeter) stjertvinger med en kort, tynn stjert på bakvingen. Oversiden er gul med svarte vingespisser og noen små, svarte flekker ytterst på bakvingen. Undersiden er lysgul med tallrike, brune tverrstreker, ved bakhjørnet med en oransje flekk.

Levevis

Larvene lever på ulike trær i eikeslekten (Quercus spp.).

Utbredelse

Slekten er, som navnet skulle tilsi, utbredt i Japan, men også i andre deler av Øst-Asia.
Martin Gran

Krigsinnsats

Gran deltok etter det tyske angrepet på Norge 9. april 1940 i kampen mot okkupasjonsstyrkene. Den 7. juni 1940 forlot han Tromsø ombord HMS «Devonshire», den britiske krysseren som evakuerte kong Haakon og norske regjeringen til Storbritannia. Gran ble sendt til Canada der han fra 1940 til 1941 gjennomgikk flyskole ved Little Norway utenfor Toronto. Han ble utdannet jagerflyver og fløy i løpet av krigsårene 345 operative tokt med Spitfire. Under den allierte invasjonen i Frankrike ble Gran sjef for 331 (N) Squadron.

Etter krigen

Etter andre verdenskrig gjennomførte Gran i årene 1945 til 1946 RAF Staff College. Fra 1947 til 1949 var han flyger i Braathens før han vendte tilbake til Forsvaret. I Luftforsvaret ble Gran sjef for 332 skvadron og 337 skvadron. Han ble oberstløytnant i 1953 og oberst i 1963. I 1963 var han ved Forsvarets høgskole og han ble samme år sjef for Operasjonsstaben i Luftforsvaret. De siste årene av sin karriere i Forsvaret, fra 1968 til 1977, var han stasjonssjef ved Luftforsvarets stasjon Mågerø.
Fra 1964 til 1969 var Gran formann i Norsk Aero Klubb.
Programmeringsverktøy

Et programmeringsverktøy er et dataprogram som benyttes av programvareutviklere til å skape, debugge, vedlikeholde og på annen måte understøtte andre programmer og applikasjoner. Begrepet brukes vanligvis om relativt enkle programmer, som kan kombineres for å oppnå en oppgave. Evnen til å bruke en rekke slike verktøy produktivt er kjennetegnet på en dyktig programvareingeniør.
De grunnleggende verktøyene er en kildekode-editor og en kompilator eller en kommandotolk. Andre verktøy er en debugger og en profiler. Programvareverktøyene kan startes som separate programmer, eller til sammen være en del av et større program kalt et integrert utviklingsmiljø.
LBA-Linux

LBA-Linux er en tidligere Linuxdistribusjon fra Finland som var basert på Fedora. Distribusjonen ble utviklet av SOT Finnish Software Engineering Ltd som ble etablert i Tammerfors i 1999.
Distribusjonen benyttet vindusbehandlerne GNOME og KDE, og støttet datamaskinarkitekturen 32-biter x86.
Versjon 1.0 ble lansert i mars 2001. Versjon 3.3 ble lansert 1. februar 2011.
Filt

Filt i musikkinstrumenter

Filt brukes i en rekke musikkinstrumenter for en dempende effekt. 
Eksempelvis er stortrommens pedal ofte kledd i filt, i likhet med pianoets hamre.
Sykling under Sentralamerikanske og karibiske leker 1986

Sykling under Sentralamerikanske og karibiske leker 1986. Sykling var en av flere sporter i de femtende sentralamerikanske og karibiske leker som ble arrangert i Santiago de los Caballeros i Den dominikanske republikk i perioden 24. juni til 5. juli 1986. Det var tolvte gangen som sykling var med i de sentralamerikanske og karibiske leker. Det var sju øvelser, kun for menn. Cuba ble beste nasjon med tre gullmedaljer foran Trinidad og Tobago med to.
Johnsonhorna

Johnsonhorna er en gruppe frittstående fjelltopper helt nord i Midtre Petermannkjeda i Wohlthatmassivet i Dronning Maud Land i Antarktis. De ble oppdaget og kartlagt fra flyfoto av Den tyske antarktisekspedisjonen 1938–39, ble kartlagte på ny fra flyfoto og landmålinger av Den norske antarktisekspedisjonen 1956–60, og ble kalte opp etter Rolf Johnson, som var stuert på den norske ekspedisjonen i perioden 1958–59.
Pļaviņas vannkraftverk

Pļaviņas vannkraftverk er en demning med vannkraftverk i elva Daugava, beliggende i Aizkraukles fylke i Latvia. Installert total vannkrafteffekt er 869 MW, fordelt på 10 turbiner. Midlere årsproduksjon er 1,5 TWh (1.500 GWh). Utbyggingen av anlegget skjedde 1960–65.
Octoplasia

Utseende

Store (30-44 millimeter), avlange oldenborrer. Slekten omfatter de største artene i gruppen Rhizotrogini. Overflaten er litt matt skinnende og fargen brunsvart, uten skjell.

Utbredelse

Gruppen er utbredt i Sørøst-Asia (Filippinene, Sumatra, Borneo og Sulawesi).
Mount Soza

Mount Soza er et massivt fjell (2 190 moh) i Bowers Mountains som utgjør østveggen av Rennickbreen mellom starten på sidebreene Alt- og Carryerbreen. Det ble navnsatt av Advisory Committee on Antarctic Names (US-ACAN) etter Ezekiel R. Soza, en topografisk ingeniør i U.S. Geological Survey (USGS) som i to sesonger fra 1961 til 1963 var lederen for kartlegginga til USGS av Pensacolafjella sommeren 1965-66.
Grunnkretser i Stjørdal kommune

Grunnkretser i Stjørdal kommune er delområder og grunnkretser som seksjonerer Stjørdal kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Rastede

Rastede (lavtysk: Raastäe/Raas) er en kommune i Ammerland-distriktet i Niedersachsen, Tyskland. Den ligger ca 12 km nord for Oldenburg. Den er kjent for Schloss Rastede.
Julie Backer

Familie

Hun var datter av Elisabeth Christiane Boeck (1868–1958) og Herman Backer (1856–1932). Faren var arkitekten som tegnet Vitenskapsakademiets bygning. Broren Lars Backer (1892–1930) ble også arkitekt.

Utdannelse og yrkesliv

Julie Backer tok examen artium i 1909 og ble cand.oecon. i 1912.
Etter utdannelsen arbeidet hun i Gjensidige frem til 1917, da hun gikk til Statistisk sentralbyrå som sekretær. Omkring 1920 var hun på utveksling ved Université de Montpellier i Frankrike, dernest i 1922 ved et økonomisk institutt i belgiske Brussel, slik at hun i 1925 kunne ta det fulle ansvar for landets medisinale statistikk. Etter å ha tilbrakt 1929 i sveitsiske Genève ble hun i 1930 tillagt ansvaret for bevegelser i foket. I 1934 ble hun byråsjef.
I 1938 tok hun doktorgraden i filosofi (dr.philos.) med en avhandling om dødeligheten blant tuberkulosepasienter. Hun ble med dette den første kvinnelige økonomen i Norge med en filosofisk doktorgrad. Hun disputerte ved Juridisk fakultet ved Universitetet i Oslo.
I 1948 ble hun innvalgt i International Statistical Institute (etablert 1885). Hun var med i en internasjonal union for vitenskapelige befolkningsstudier samt en kommisjon nedsatt av Verdens helseorganisasjon for diagnosistisering. Fra 1956 til 1965 var hun konsulent i avdelingen for forskning, og fikk tid til å bare forske.
1961 ga hun ut boken Dødeligheten og dens årsaker i Norge 1856-1955. Hun utga artikler frem til hun var omkring åtti år gammel.
Juche

Andre steder i verden

I Frankrike ble Juche-partiet i Frankrike inspirert av ideologien Juche.
Phaedimus inermis

Utseende

En middelsstor (18-20 millimeter), litt avlang, langbeint, grønnlig metallisk farget gullbasse. Hode, forkropp og bein er blankt grønne, dekkvingene omtrent samme farge. Hos denne arten har ikke hannen horn, men pannen er noe firkantet forlenget, ellers er han slankere enn hunnen.

Utbredelse

Arten lever på Filippinene (Luzon, Mindanao).
Un'estate italiana

Bakgrunn og utgivelse

Den engelske versjonen ble sluppet under navnet To Be Number One. Giorgio Moroder-prosjektet ble brukt som åpningsvignett på RAIs TV-sendinger under mesterskapet.
For den italienske utgivelsen henvendte Moroder seg til Gianna Nannini og Edoardo Bennato, som gjenskrev teksten og tok sangen til topps på listen både i Italia og Sveits. Fra januar til september 1990 var også sangen den bestselgende singelen i Italia. Sangen ble presentert første gang i 1989, og framført live under åpningsseremonien i forbindelse med kampen mellom Argentina og Kamerun 8. juni 1990.
Denne sangen var blant de første til å inneholde en instrumentalversjon (indikert som karaokeversjon) og til å bli utgitt som maxi-singel.
Propapias sipariana

Utseende

En nokså liten (vingespenn ca. 30 millimeter), brun smyger.

Levevis

De aller fleste har larver på gress eller andre enfrøbladete planter.

Utbredelse

Arten er vidt utbredt i Sør-Amerika, fra Panama i nord til Argentina i sør.
Regionrådet Nordhordland

Regionrådet Nordhordland IKS er et interkommunalt selskap og regionråd som eies av kommunene Gulen, Masfjorden, Modalen, Osterøy, Lindås, Meland, Radøy, Austrheim og Fedje. Samarbeidet har til hensikt å bidra til næringsmessig, sosial og kulturell utvikling i regionen. Styret utgjøres av kommunenes ordførere.
Regionrådet er også medeier i næringsutviklingsselskapet Business Region Bergen AS (BRB). Kommunene utenom Gulen er samtidig medlem av det interkommunale samarbeidsorganet Bergensalliansen.
RMS «Carmania»

RMS Carmania var et britisk passasjerskip, tegnet og konstruert av Leonard Peskett og bygget ved John Brown & Company for Cunard Line. Under Første verdenskrig, ble «Carmania»omgjort til en væpnet krysser.
I 1919 var hun tilbake som passasjerbåt liner service, ble ombygget i 1923 og  solgt til Hughes Bolckow & Co, og senere hugget i Blyth
Sigrid Ekran

Biografi

Ekran var med i TV-serien Vi på Langedrag, som NRK sendte første gang i 2001. Senere studerte hun utmarksforvaltning ved Høgskolen i Hedmark avdeling Evenstad. Etter studiene reiste hun til USA (2003), for å ta mastergrad i Northern Studies ved University of Alaska i Fairbanks.
Ekran har tre år på rad (2004–2006) jobbet for «Team Norway» (med blant andre Robert Sørlie) i forkant av hundeløpet Iditarod. I 2007 deltok hun for første gang i Iditarod med eget hundespann. Til tross for uhell med nesebrudd og sykdom underveis, gjennomførte hun løpet på 10 døgn, 13 timer og 21 minutter. Dette holdt til en 20.-plass, og sikret henne tittelen beste rookie (beste debutant), og hun ble i tillegg beste kvinne.
Hun ble Verdensmester i langkjøring i 2011 ved å vinne Femundsløpet. Hun vant Finnmarksløpet både i 2014 og 2015; i 2015 var Finnmarksløpet også VM-løpet. Hun konsentrerte seg om Iditarod i 2016. Sesong 2017 ble ødelagt på grunn av en kneskade.
Tumba

Tumba er et tettsted i Stockholms län i Södermanland i Sverige. Det er Botkyrka kommunes administrasjonssenter. En del av Tumba ligger i Salem kommune. Dette er de tidligere tettstedene Salem og Rönninge, som nå er vokst sammen med Tumba. I 2010 hadde tettstedet 37 852 innbyggere, hvorav 22 647 i Botkyrka kommune og 15 205 i Salem kommune.
Tjødnadalen

Tjødnadalen, også skrevet Tjørnadalen, er en dal og en gård i Odda kommune i Hordaland. Dalen går parallelt med Oddadalen, ved sørenden av Sandvinvatnet, ca. 10 km sør for byen Odda. Tjødnadalen har navn etter den lille innsjøen Tjørni, som ligger midt i dalen. I nærheten av dalens nordende ligger Tjørnadalsfossen (Tjødnadalsfossen).
Gården Tjødnadalen har vært bosatt siden 1700-tallet. Stedet hadde i mange år ikke veiforbindelse, først nærmere 2000 ble det bygd en tømmervei til gården fra nord, og i 2001 sto en fullgod gårdsvei klar fra sørenden av dalen.
Fra 1940-tallet bodde søsknene Samson, Synneva og Larsina Hildal på gården. Larsina døde i 1979. I 1983 ble Samson og Synneva utsatt for et brutalt ran på gården, og Synneva døde av skadene hun ble påført.
Gården ble restaurert på 1990-tallet og drives i dag (pr. 2013) som serveringssted.
Berle kirke

Bakgrunn

Berle fikk eget gravsted i 1893 og bygdefolket hadde lenge arbeidet for å få egen kirke da den sto ferdig i 1977. Innsamling av penger til formålet hadde pågått siden 1911. Kirken ble for en stor del reist på dugnad og det var samlet inn 200 000 kroner til byggingen.
Kirken ble vigslet av biskop Thor With 3. juli 1977.
Siden 1999 har kirken vært sognekirke i Berle sogn i Nordfjord prosti.Da bygget sto ferdig i 1977 hadde det status som kapell og Berle ble opprettet som kapellsogn i Rugsund sogn i daværende Davik prestegjeld. Fire år senere, i 1981, ble Berle overført til Bremanger sogn og prestegjeld og 1. oktober 1999 ble Berle skilt ut fra Bremanger sogn som eget sogn i daværende Bremanger prestegjeld.

Bygningen med inventar

Kirken har store likheter med Nordsida kirke i Stryn og  Kilsfjord kirke i Volda, som arkitekten arbeidet med omtrent samtidig.
Koret er skilt fra skipet med en firkantet alterring. Veggene er i hvit mur og skråtaket hvor vinduene sitter i furupanel. I forlengelsen av selve kirkebygget finnes bårerommet og klokketårnet.
Både alteret, prekestolen og døpefonten er i tre og er tegnet av Apalseth. 
Altertavlen er laget av Ingjerd Pettersen Hagh og Kari Melvær Vadøy og har motivet «Peters fiskefangst». Den er fra 1992.  Orgelet er fra innvielsesåret og er fra Vestre orgelfabrikk. I stedet for kirkebenker har kirken jærstoler.
Rumpetrollgalaksen

Rumpetrollgalaksen (katalogisert som UGC 10214, Arp 188 og PGC 57129) er en spiralgalakse som ligger ca. 420 millioner lysår unna jorden i det nordlige stjernebildet Dragen. Rumpetrollgalaksen er kjent for den ca. 280 000 lysår lange halen av stjerner som den drar etter seg og som er et resultat av gravitasjonspåvirkning under en nærpassasje av en annen galakse.
Man regner med at halen etter hvert vil forsvinne og at deler av den vil brekke og danne satellittgalakser som vil kretse rundt Rumpetrollgalaksen
Anachalcos

Utseende

Middelsstore, kraftige, svarte skarabider, ofte med en litt matt metallisk glans. Oversiden er tett punktert. Hodet er skovlformet uten horn.

Levevis

Disse artene legger eggene sine på en ball av møkk som de voksne billene har rullet sammen og gravd ned.

Utbredelse

Slekten er utbredt i Afrika.
Softball under Stillehavslekene 2015

Softball under Stillehavslekene  2015. Softball var en av flere sporter som var med i de femtende stillehavslekene som ble arrangert i Nouméa på Ny-Caledonia i perioden 4. til 18. juli 2015. Det var kun en turneringer for kvinner med to lag. Det ble bestemt at de skulle spille best av tre kamper. Papua Ny-Guinea vant de to første kampene med 17–0 og 7–0 over Amerikansk Samoa.
Kommunekraft

Kommunekraft AS ble stiftet 28. april 1993 og eies av 126 kommuner, åtte fylkeskommuner og Landssamanslutninga av Vasskraftkommunar (LVK).
Kommunekraft har som formål å formidle salg av kraft (konsesjonskraft) på vegne av aksjonærkommunene til best mulige kommersielle betingelser i det åpne markedet. Kommunekraft AS driver «non-profit», dvs at selskapets tjenester prises slik at prisen kun dekker kostnadene ved rådgivningen overfor kommunene og ved å innhente tilbud fra aktørene i markedet.
Kommunekraft yter bistand til aksjonærkommuner i tilfelle der kommunene ønsker å selge kraft på fastpriskontrakter – eller der kommunene ønsker å inngå avtale om forvaltning av fysisk kraft. Kommunekraft er ikke selv part i avtalene. Advokatfirmaet Lund & Co er fast juridisk sekretariatet i Kommunekraft.
NM i bryting 1989

NM i bryting 1989 ble arrangert i Kristiansund 18.-19. mars (menn) og Oslo 1. april (kvinner). Kongepokalen ble vunnet av Klaus Mysen.
Beijing erkebispedømme

Historie

Allerede under Yuan-dynastiet ble et katolsk erkebispedømme opprettet i Beijing, den gang under navnet Khan-balyq erkebispedømme. Den første erkebiskopen var fra  1308 Giovanni da Montecorvino, som allerede hadde misjonert i Kina i 14 år. Han ble samtidig utnevnt til patriark av hele Det fjerne østen (summus archiepiscopus in toto dominio Tartarorum, ordrett «øverste erkebiskop over hele det tatariske området»), men patriarktittelen forble en ren æresbetegnelse og ble ikke fornyet etter Montecorvinos død i 1328. Erkebispedømmet bestod derimot, øyensynlig med flere vakanser, videre frem til Yuan-dynastiets undergang rundt 1368.
Bispedømmet ble gjenopprettet som Peking bispedømme i 1690, samtidig med opprettelsen av Nanking bispedømme. Begge var blitt utskilt fra Macao bispedømme. Peking bispedømme omfattet først den nordlige halvparten av Kina samt Korea og Mongolia, men fikk gjennom utskillelsen av flere apostoliske vikariater etter hvert dagens størrelse. I 1856 ble bispedømmet nedgradert til et apostolisk vikariat. I 1946 ble det igjen opphøyet til Beijing erkebispedømme. Den første erkebiskopen, Thomas Tien-Ken-Sin, ble i 1951 utvist av kommunistregimet. Erkebispesetet ble etterpå besatt med biskoper som ikke var anerkjent av paven.
Frid Ingulstad

Forfatterskapet

Frid Ingulstad har gitt ut om lag 200 bøker. I årene 2005-2010 var hun Norges mestselgende forfatter, med opplag rundt en million bøker i året. 
De fleste av utgivelsene hennes er serieromaner og pocketbøker. Før hun begynte som serieforfatter hadde hun imidlertid en betydelig produksjon av historiske romaner, barnebøker og faktabøker for barn. Hennes mest kjente enkeltbok er "Munken", et manus som vant en konkurranse i Gyldendal forlag. 
På 1990-tallet begynte Frid Ingulstad å skrive serier. Den første romanserien Kongsdøtrene ble utgitt på Familievennen (senere Kagge) forlag. Deretter skrev hun Ildkorset (12 titler) for Egmont Bøker Fredhøi, Ingebjørg Olavsdatter (45 titler) for N.W. Damm & Søn. I 2005 startet serien Sønnavind (Cappelen Damm). Den ble en umiddelbar suksess, og suksessen holdes fortsatt ved like. Sønnavind handler om livet ved Akerselva og fabrikkarbeidernes kår på begynnelsen av 1900-tallet.
Ingulstad møter ofte sine lesere på ulike arrangementer, og har flere ganger selv arrangert "Sønnavindvandring" langs Akerselva for sine lesere.
I 2015 utga hun en biografi om Betzy Kjelsberg, og skrev i forordet at interessen for denne norske foregangskvinnen ble vekket da hun gjorde research til bokserien om fabrikkarbeiderne ved Akerselven.
I 2017 delte Rismålsforbundet for første gang ut en egen ærespris. Den ble tildelt Frid Ingulstad for «et særdeles fortjent forfatterskap på fremragende riksmål».

Debatt om opptakskrav til Den norske Forfatterforening

Våren 2007 fikk forfatteren mye omtale i norske medier, etter at hun ble brukt som eksempel på antatte urimeligheter i Den norske Forfatterforenings selektive kriterier for opptak av nye medlemmer. Ingulstad hadde søkt om opptak to ganger tidlig på 1990-tallet uten å bli godkjent som medlem. Søknadene ble sendt på et tidspunkt før hun ble kjent som serieforfatter. Selv presiserte hun flere ganger, blant annet i Dagbladet 24.01.07, at dette ikke var en sak hun selv hadde reist og at hun ikke hadde til hensikt å søke opptak på nytt. Hun uttrykte likevel sterk skespis til måten opptaksreglene ble praktisert på. Saken skapte en omfattende debatt både i media og internt i Forfatterforeningen.
Schloss Klessheim

Schloss Klessheim (eller Kleßheim) er et barokkpalass i Wals-Siezenheim, om lag 4 kilometer fra Salzburg, i den østerrikske delstaten Salzburg. Palasset ble tegnet av Johann Bernhard Fischer von Erlach for erkebiskop Johann Ernst von Thun und Hohenstein. Bygget var ferdig i 1732 og ble brukt som sommerbolig for erkebiskopene av Salzburg.
Etter Anschluss brukte Adolf Hitler stedet til møter og som representasjonslokale mens han oppholdt seg på Berghof (som er bare 30 km unna). Benito Mussolini, Miklós Horthy og Ion Antonescu var blant Hitlers gjester. Hitler sørget for omfattende modernisering og oppussing av palasset. I 2017 ble 20 malerier anskaffet av nazistene identifisert i palasset, det er uklart om bildene ble skaffet på lovlig vis. Oppussingen og dekorasjonen var preget av nazistenes estetiske idealer. Bygget hus Casino Salzburg.
Horthy var i Klessheim 18. mars 1944, dagen før den tyske okkupasjonen av Ungarn. Da Horthy i raseri ville reise hjem med tog iverksatte SS et fingert flyangrep som vertskapet hevdet hadde ødelagt telefonlinjen. I mellomtiden bearbeidet Ribbentrop den ungarske utsendingen til Berlin, Döme Sztójay, som overbeviste Horthy om å akseptere Hitlers diplomatiske løsning: Ungarns suverenitet skulle respekteres, den tyske okkupasjon skulle avsluttes så snart ny regjering var på plass og Horthy skulle fortsette som statsoverhode. Sent på kvelden 18. mars fikk Horthy lov til å ta toget tilbake til Budapest med Edmund Veesenmayer og SS-offiseren Ernst Kaltenbrunner som uinviterte gjester om bord. Toget ble underveis holdt igjen tilstrekkelig til at okkupasjonen av Ungarn kunne skje smertefritt tidlig 19. mars.
Theropoder

Særtrekk

Theropodene var med få unntak rovdyr, med skarpe tenner og en kroppsform egnet til løping. Blant de funksjonene som knytter theropodar til fugler er føtter med tre tær, et gaffelbein/ønskebein (furcula), luftfylte benstrukturer, og i enkelte tilfeller også fjær og ruging av egg.